CELEX: 62010TA0437
Language: sk
Date: 2013-05-16 00:00:00
Title: Vec T-437/10: Rozsudok Všeobecného súdu zo 16. mája 2013 — Gap granen & producten/Komisia [ „Mimozmluvná zodpovednosť — Dovoz tvrdej pšenice vysokej kvality — Dovozné clo — Nariadenie (ES) č. 919/2009 — Nariadenie (ES)č. 1249/96 — Dostatočne kvalifikované porušenie právnej normy poskytujúce jednotlivcom práva — Majetková ujma — Príčinná súvislosť“ ]

29.6.2013   
            
            
               SK
            
            
               Úradný vestník Európskej únie
            
            
               C 189/17
            
         Rozsudok Všeobecného súdu zo 16. mája 2013 — Gap granen & producten/Komisia
   (Vec T-437/10) (1)
   
   (Mimozmluvná zodpovednosť - Dovoz tvrdej pšenice vysokej kvality - Dovozné clo - Nariadenie (ES) č. 919/2009 - Nariadenie (ES)č. 1249/96 - Dostatočne kvalifikované porušenie právnej normy poskytujúce jednotlivcom práva - Majetková ujma - Príčinná súvislosť)
   2013/C 189/32
   Jazyk konania: holandčina
   
      Účastníci konania
   
   
      Žalobkyňa: Gap SA granen & producten NV (Zoersel, Belgicko) (v zastúpení: C. Ronse, A. Hansebout, K. Claeyé a J. Muyldermans, advokáti)
   
      Žalovaná: Európska komisia (v zastúpení: D. Triantafyllou a B. Burggraaf, splnomocnení zástupcovia)
   
      Predmet veci
   
   Žaloba o náhradu škody podaná podľa článku 340 ZFEÚ a smerujúca k náhrade škody, ktorá žalobkyni údajne vznikla uložením dovozného cla na pšenicu tvrdú prostredníctvom nariadenia Komisie (ES) č. 919/2009 z 1. októbra 2009, ktorým sa mení a dopĺňa nariadenie (ES) č. 915/2009, ktorým sa stanovujú dovozné clá v sektore obilnín od 1. októbra 2009 (Ú. v. EÚ L 259, s. 5)
   
      Výrok rozsudku
   
   
               1.
            
            
               Európska komisia je povinná nahradiť spoločnosti Gap SA granen & producten NV škodu, ktorá jej vznikla uplatnením nariadenia Komisie (ES) č. 919/2009 z 1. októbra 2009, ktorým sa mení a dopĺňa nariadenie (ES) č. 915/2009, ktorým sa stanovujú dovozné clá v sektore obilnín od 1. októbra 2009 v rozsahu, v akom toto nariadenie pri stanovení dovozného cla na pšenicu tvrdú nezohľadnilo cenu FOB a ani nepoužilo správnu metódu výpočtu zodpovedajúcu skutočným dopravným nákladom.
            
         
               2.
            
            
               Gap granen & producten a Komisia sú povinné v lehote šiestich mesiacov od dátumu vyhlásenia tohto rozsudku oznámiť Všeobecnému súdu sumy, ktoré majú byť zaplatené, vrátane úrokov, stanovené na základe vzájomnej dohody.
            
         
               3.
            
            
               Ak k uzatvoreniu dohody nedôjde, Gap granen & producten a Komisia v rovnakej lehote oznámia Všeobecnému súdu svoje návrhy výpočtov.
            
         
               4.
            
            
               O trovách tohto konania sa rozhodne neskôr.
            
         
      (1)  Ú. v. EÚ C 317, 20.11.2010.